JASIF รายได้โต-ค่าใช้จ่ายลด หนุนกำไรไตรมาส 1 แตะ 1.6 พันลบ.
JASIF รายงานกำไรไตรมาส 1/65 แตะ 1.6 พันลบ. รับรายได้รวมโต-ค่าใช้จ่ายลดลง เมื่อเทียบกับช่วงเดียวกันของปีก่อน
JASIF รายงานกำไรไตรมาส 1/65 แตะ 1.6 พันลบ. รับรายได้รวมโต-ค่าใช้จ่ายลดลง เมื่อเทียบกับช่วงเดียวกันของปีก่อน
10 พ.ค. 2565

กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF รายงานผลประกอบการงวดไตรมาส 1/65 มีกำไรสุทธิ ดังนี้

โดยบริษัทมีรายได้รวมสำหรับไตรมาส 1 ปี 2565 เท่ากับ 2,572.38 ล้านบาท เพิ่มขึ้น 1.27% จากไตรมาสเดียวกันของปีก่อน และเพิ่มขึ้น 1.23% จากไตรมาสก่อน โดยมาจากรายได้ค่าเช่าทรัพย์สินเส้นใยแก้วนำแสง 2,567.15 ล้านบาท เพิ่มขึ้น 1.23% จากไตรมาสเดียวกันของปีก่อน และจากไตรมาสก่อน และรายได้ดอกเบี้ย 5.13 ล้านบาท เพิ่มขึ้น 22.14% จากไตรมาสเดียวกันของปีก่อน และลดลง 2.66% จากไตรมาสก่อน
ด้านค่าใช้จ่ายรวมสำหรับไตรมาส 1 ปี 2565 เท่ากับ 357.95 ล้านบาท ลดลง 1.33% จากไตรมาสเดียวกันของปีก่อน และเพิ่มขึ้น 5.75% จากไตรมาสก่อน โดยเป็นค่าธรรมเนียมและค่าใช้จ่ายในการบริหารกองทุน 30.13 ล้านบาท เพิ่มขึ้น 6.81% จากไตรมาสเดียวกันของปีก่อน และลดลง 9.30% จากไตรมาสก่อน
ส่วนค่าใช้จ่ายในการดําเนินงาน 135.07 ล้านบาท เพิ่มขึ้น 2.68% จากไตรมาสเดียวกันของปีก่อน และเพิ่มขึ้น 25.85% จากไตรมาสก่อน (ประกอบด้วยค่าบริหารดูแลและบำรุงรักษาทรัพย์สิน 103.35 ล้านบาท ค่าสิทธิแห่งทาง 29.43 ล้านบาท ค่าประกันภัย 2.29 ล้านบาท)
ขณะที่ต้นทุนทางการเงิน 190.11 ล้านบาท ลดลง 5.20% จากไตรมาสเดียวกันของปีก่อน และลดลง 3.48% จากไตรมาสก่อน และค่าใช้จ่ายอื่นๆ 2.64 ล้านบาท เพิ่มขึ้น 7.32% จากไตรมาสเดียวกันของปีก่อน และเพิ่มขึ้น 175.00% จากไตรมาสก่อน
ทั้งนี้ ในไตรมาส 1 ปี 2565 กองทุนมีกําไรจากการลงทุนสุทธิ 2,214.43 ล้านบาท เพิ่มขึ้น 1.70% จากไตรมาสเดียวกันของปีก่อน และเพิ่มขึ้น 0.53% จากไตรมาสก่อน ขาดทุนจากการเปลี่ยนแปลงในมูลค่ายุติธรรมของเงินลงทุน 600.00 ล้านบาท (ในเดือนมีนาคม 2565 กองทุนได้ว่าจ้างผู้ประเมินราคาอิสระประเมินมูลค่ายุติธรรมของเงินลงทุนในทรัพย์สินเส้นใยแก้วนําแสงให้เป็นมูลค่ายุติธรรมใหม่ ซึ่งเป็นมูลค่า 99,400.00 ล้านบาท จึงรับรู้ขาดทุนจากการเปลี่ยนแปลงในมูลค่ายุติธรรมของเงินลงทุนจากการประเมินมูลค่าเงินลงทุนดังกล่าวจำนวน 600.00 ล้านบาท) การเพิ่มขึ้นในสินทรัพย์สุทธิจากการดำเนินงานเท่ากับ 1,614.43 ล้านบาทลดลง 9.15% จากไตรมาสเดียวกันของปีก่อนและลดลง 35.49% จากไตรมาสก่อน